અમદાવાદ: સાબરમતી નદીના ઉપરવાસના વિસ્તારમાં ભારે વરસાદના કારણે ધરોઇ ડેમમાંથી ગઇ કાલે સાંજના સુમારે પ૦ હજાર ક્યુસેક પાણી નદીમાં છોડવાની શરૂઆત કરાઇ હતી, જે મોડી રાતે એક લાખ ક્યુસેક પાણી થયું હતું, જેમાં લાકોદરા વિયર સહિતનું પાણી ભળતાં ૧.૪૮ લાખ ક્યુસેક થયું છે. સાબરમતી નદીમાં છોડાયેેલ આ જંગી માત્રાનો પાણીનો ધસમસતો પ્રવાહ આજે સવારે ૧૧-૩૦ વાગ્યાના સુમારે સુભાષબ્રિજ પાસેના રિવરફ્રન્ટના લોઅર વોક-વે પર ફરી વળ્યાે હતાે.